หลวงพ่อม้าน้อยหลังแอ่น
วันหนึ่งหลวงพ่อบอกให้เณรไปดายหญ้าให้ เพื่อว่าจะปลูกมะเขือ เณรน้อยสงสัยเลยถามหลวงพ่อว่า 
“หลวงพ่อๆ ทําไมปลูกมะเขือเยอะจัง ปลูกไว้เยอะๆจะกินยังไงหมด”
“เอ๊ะ ถ้ากินไม่หมดก็เอาไปขายสิว๊ะ”
“ถ้าขายได้เงินเยอะๆ แล้ว หลวงพ่อจะเอาเงินไปทําอะไร”
“ก็จะเอาไปซื้อม้านะสิ”
“ซื้อม้าตัวผู้หรือตัวเมีย”
“ม้าตัวเมีย”
“ถ้ามันมีลูกให้ผมขี่ลูกมันนะหลวงพ่อ”
“ไม่ให้หรอกหลังมันจะแอ่น”
“ไม่แอ่นหรอกๆ ผมตัวเบาๆ เอง ให้ผมขี่เถอะนะหลวงพ่อ”
“ไม่ได้”
เณรน้อยไม่ฟังหลวงพ่อ อยากขี่แต่ม้า ถึงจะชวนคุยไปเรื่องอื่น ก็วกกลับมาคุยแต่เรื่องนี้ ในที่สุดหลวงพ่อโมโหเลยเอาเสียมเสียบไปที่กลางหลังของเณร
“เห็นไหมที่นี้ แกอย่ามาร่ําไร หลวงพ่อบอกแล้ว บอกแล้วว่าหลังมันจะแอ่น”